# 卡塔爾

| 卡塔爾國 دولة قطر  （阿拉伯文） |
| --- |
|

旗 |
| **國歌：**السلام الأميري‎ 《和平歸埃米爾》  |
| 卡塔爾（綠色）喺歐亞非大陸上嘅位置 |
| 卡塔爾喺阿拉伯半島嘅位置 |
| 首都 同最大城市 | 多哈 |
| 官方語言 | 阿拉伯語 |
| 族裔（2016年） | * 25.0% 印度人
* 13.5% 尼泊爾人
* 12.1% 卡達人
* 10.8% 孟加拉人
* 10% 菲律賓人
* 8.6% 埃及人
* 5.6% 斯里蘭卡人
* 4.8% 巴基斯坦人
* 9.6% 其他
 |
| 宗教 | 伊斯蘭教 |
| 政府 | 單一 議會制 君主專制 |
|  |
| • 埃米爾  | 塔米姆·本·哈邁德·阿勒薩尼 |
| • 副埃米爾  | 阿卜杜拉·本·哈馬德·本·哈利法·阿勒薩尼 |
| • 首相  | 阿卜杜拉·本·納賽爾·本·哈利法·阿勒薩尼 |
|  |
| 立法機關 | 協商會議 |
| 成立 |
|  |
| • 卡塔爾國慶日  | 1878年12月18號 |
| • 宣佈從英國獨立  | 1971年9月1號 |
| • 被承認  | 1971年9月3號 |
|  |
| 面積 |
| • 總計 | 11,586 km2（4,473 sq mi）（第158名） |
| 人口 |
| • 2020年估計 | 2,795,484（第139名） |
| • 2010年普查 | 1,699,435（第148名） |
| • 密度 | 241/km2（624.2/sq mi） |
| GDP（PPP） | 2016年估算 |
| • 總計 | 3,344.91億美元（第50名） |
| • 人均 | 129,726美元（第1名） |
| GDP（國際匯率） | 2016年估算 |
| • 總計 | 1,565.95億美元（第55名） |
| • 人均 | 60,732美元（第4名） |
| 堅尼系數（%，2007年） | 41.1 中 |
| HDI（2018年） | ▼ 0.848 極高 · 41 |
| 貨幣 | 里亞爾（QAR） |
| 時區 | UTC+3 （UTC+3） |
| 行車方向 | 靠右 |
| 電話區號 | +974 |
| ISO 3166代碼 | QA |
| 互聯網頂級域 | * .qa
* قطر.
 |
| 卡塔爾喺世界上嘅位置 |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

**卡塔爾**（**Qatar**），又譯**喀他**、**卡達**，係西亞中東嘅一個酋長國，屬於遜尼派阿拉伯國家，首都多哈。卡塔爾絕大部分領土畀波斯灣所圍繞，得南部疆域同沙特阿拉伯接壤，卡塔爾係海灣阿拉伯國家合作委員會成員。

## 名

中文「卡塔爾」係譯自英文嘅Qatar，而Qatar可能嚟自於英文嘅「Qatara」。依家一般相信Qatara係指卡塔爾一個廢棄嘅城鎮「祖巴拉」（الزبارة‎），佢以前係個經濟繁榮嘅港口。

## 政區

2004年起嘅卡塔爾行政區劃
由2004年開始，卡塔爾劃分咗7個大區（阿拉伯語：baladiyah）。

1. 北部區
2. 豪爾
3. 烏姆錫拉勒
4. 戴揚
5. 賴揚
6. 多哈
7. 沃克拉

基於統計需要，大區進一步劃分做98個地區（截至2010年 (2010-唔見咗必要嘅參數 1=*月份*！)），再細分為鄉（block）

| 編號 | 市名 | 面積 （km²） | 人口普查 2004.3.17 | 人口普查
 2010.4.20 |
| --- | --- | --- | --- | --- |
| 01 | 多哈市 Ad Dawhah | 188.7 | 402,459 | 796,947 |
| 04 | 豪爾 Al Khawr | 1,624.2 | 33,706 | 193,983 |
| 06 | 赖揚 Ar Rayyan | 5,864.6 | 227,229 | 455,623 |
| 08 | 北部 Madinat ach Shamal | 902.1 | 4,915 | 7,975 |
| 09 | 烏姆鍚拉勒 Umm Salal | 309.7 | 25,413 | 60,509 |
| 10 | 沃克拉 Al Wakrah | 2,471.1 | 44,115 | 141,222 |
| 13 | 達延市 Al Daayen | 160.7 | 6,192 | 43,176 |
|  | 卡塔爾 Qatar | 11,521 | 744,029 | 1,699,435 |

## 政治

卡塔爾係君主立憲非民主制嘅酋長國，家族世襲，禁止任何政黨活動，唔受國際法院嘅強制管轄權。

## 外交

卡塔爾係石油輸出國組織嘅早期成員同海灣阿拉伯國家合作委員會嘅創始成員之一，亦都係阿拉伯聯盟嘅成員，雖然係帝制國家，但響軍事上獲得美國支持。

卡塔爾同各種外國勢力嘅互動相當頻繁，允許美軍為咗攻打伊拉克同阿富汗而用佢哋嘅空軍基地。卡塔爾同時同伊朗簽咗一項防務合作協議，令雙方可以共同擁有世界上最大嘅天然氣田。

2017年6月份發生卡塔爾外交危機。

2025年9月9號發生以色列空襲卡塔爾。

## 人口

 多哈天際線

| 人口 |
| --- |
| 年份 | 人口 | ±% |
| 1904  | 27,000 | —     |
| 1970  | 111,133 | +311.6% |
| 1986  | 369,079 | +232.1% |
| 1997  | 522,023 | +41.4% |
| 2004  | 744,029 | +42.5% |
| 2010  | 1,699,435 | +128.4% |
| 2013  | 1,903,447 | +12.0% |
| 2016  | 2,545,000 | +33.7% |
| 來源：Qatar Statistics Authority (1904–2004); 2010 Census; 2013 est. 2016 |

由於卡塔爾高度依賴外籍勞動力，所以人口數量有較大程度嘅波動，喺2017年初，卡塔爾人口大約有260萬人，其中只有313,000係卡塔爾公民（12％），其餘230萬人係僑民，非阿拉伯外國人係卡塔爾主要人口組成；印度人係最大社群，約65萬人，依次為尼泊爾人35萬、孟加拉人28萬、菲律賓人26萬、埃及人20萬、斯里蘭卡人14.5萬以及巴基斯坦人12.5萬。

卡塔爾首次人口紀錄喺1892年進行，由鄂圖曼帝國進行，嗰次統計只記錄城市居民，當年總人口為9,830。

根據2010年人口普查，卡塔爾人口為1,699,435.卡達統計局於2013年1月估計該國人口為1,903,447，其中男性為1,405,164人；女性為498,283人，而首次人口普查於1970年進行，當時人口為111,133。人口喺2000年代增長咗3倍，由2001年嘅60萬人，至2011年約180萬人，由於對男性勞動力嘅需求，造成性別失衡，女性僅佔四分之一人口。

### 宗教

卡塔爾嘅清真寺

卡塔爾宗教(2010年)
1. 伊斯蘭教 (68.2%)
2. 基督宗教 (15.6%)
3. 印度教 (11.3%)
4. 佛教 (3.10%)
5. 其他 (0.70%)
6. 無信仰 (0.90%)

伊斯蘭教係卡塔爾嘅主要宗教同國教，但係仍然存在其他宗教信仰，大多數卡達公民信仰為屬瓦哈比派、薩拉菲運動，約有20％穆斯林屬什葉派，其餘穆斯林派別則較少。整體而言，穆斯林佔67.7％、基督徒佔13.8％、印度教佔13.8％、佛教佔3.1％，其他宗教或無信仰者佔1.6％。根據卡達憲法，伊斯蘭教法則為卡達立法嘅主要法源。

基督徒人口幾乎係外國人，由2008年開始，基督徒被允許喺政府捐贈嘅土地起教堂，但係外國人嘅傳教活動仍被禁止，喺卡塔爾嘅教會包括馬克·托馬敘利亞教會、瑪蘭卡正統敘利亞教會、天主教的杜哈玫瑰聖母堂同聖公宗的顯現堂，另有兩處耶穌基督後期聖徒教會教堂。但響2008年政府批准一啲教堂進行彌撒。

### 語言

阿拉伯語係卡塔爾官方語言，卡達阿拉伯語則係當地方言，卡達手語則為聽障人士使用，英語則常被作為第二語言以及通用語，尤其喺商業領域，卡塔爾採取行動，以保存阿拉伯語不被英語入侵 。

## 教育

呢幾年，卡塔爾政府非常重視教育。每個兒童可以享受由幼稚園去到高中嘅免費教育。卡塔爾第一間大學係卡塔爾大學，響1973年成立。

## 運動

同其他中東國一樣，足球係卡塔爾最受歡迎嘅運動，其次係木球。2010年12月，卡塔爾申辦2022年世界盃成功，將會係中東國家有史以嚟舉辦最大型嘅體育盛事。卡塔爾亦曾經舉辦2006年亞洲運動會、WTA巡迴賽總決賽、2011年亞洲盃足球賽同2011年泛阿拉伯運動會。

## 參考

## 出面網頁

* 卡塔爾嘅官方網站
* 〈国家概况 — 中华人民共和国外交部〉 (簡體中文)。中華人民共和國外交部。
* 〈卡達 State of Qatar - 亞西地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Qatar - United States Department of State" (英文). 美國國務院.
* 卡塔爾喺中央情報局《世界概況》嘅資料 （英文）
* 〈カタール国 ｜ 外務省〉 (日文)。日本外務省。
* "Qatar - Department of Foreign Affairs and Trade" (英文). 澳洲外交貿易部.